stanford-oval/wikipedia huggingface dataset:
Borut Bilač

| Mitalit> Maa:   Jugoslavia.Miesten yleisurheilu.EM-kilpailut  | Mitalit> Maa:   Jugoslavia.Miesten yleisurheilu.EM-kilpailut  | Mitalit> Maa:   Jugoslavia.Miesten yleisurheilu.EM-kilpailut  | Maa:   Jugoslavia> Miesten yleisurheilu. |
| --- | --- | --- | --- |
|  Pronssia | Split 1990 | pituushyppy |  |
Borut Bilač (s. 14. huhtikuuta 1965 Postojna) on slovenialainen pituushyppääjä, joka edusti aktiiviurallaan myös Jugoslaviaa.
Bilač sijoittui Splitin EM-kilpailuissa 1990 kolmanneksi tuloksella 809, mutta hylättiin positiivisen dopingtestin vuoksi. Tapaukseen liittyneiden epäselvyyksien vuoksi pronssimitali kuitenkin palautettiin hänelle myöhemmin. Hän jäi Tokion MM-kilpailuissa 1991 karsinnassa ilman tulosta. Barcelonan olympialaisissa 1992 hän sijoittui yhdeksänneksi.
Bilač hyppäsi ennätyksensä 824 cm Cagliarissa 5. heinäkuuta 1990. Hän edusti seuratasolla AK Postojnaa ja ljubljanalaista AK Olimpijaa. Hän voitti sisäratojen Jugoslavian-mestaruuden 1990. Slovenian-mestaruuden hän voitti ulkoradoilla pituushypyssä 1992 sekä sisäradoilla 60 metrin juoksussa 1993 ja pituushypyssä 1998.
Hänen puolisonsa on Britta Bilač.
Bullet to the Head

| Bullet to the Head |
| --- | --- |

Ohjaaja:  Walter Hill
Käsikirjoittaja:   Walter Hill  Alessandro Camon 
Perustuu:   Alexis Nolentin romaaniin  Du Plomb Dans La Tete 
Tuottaja:   Alfred Gough  Alexandra Milchan  Miles Millar  Joel Silver  Kevin King Templeton 
Säveltäjä:  Steve Mazzaro
Kuvaaja:  Lloyd Ahern II
Leikkaaja:  Timothy Alverson
Pääosat:   Sylvester Stallone  Sung Kang  Jason Momoa  Christian Slater 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   14. marraskuuta 2012 (Rooman elokuvajuhlat)  1. helmikuuta 2013 (Yhdysvallat) 
Kesto:  91 minuuttia
Alkuperäiskieli:  englanti
Budjetti:  55 miljoonaa $
Tuotto:  9 489 829 $
Aiheesta muualla
IMDb 
Elonet
AllMovie
Infobox OKNimi-testi OK: 
Bullet to the Head (työnimeltään Headshot) on vuonna 2012 ensi-iltansa saanut toimintaelokuva, joka perustuu Alexis Nolentin romaaniin Du Plomb Dans La Tete. Elokuvan pääosia näyttelevät Sylvester Stallone, Sung Kang ja Christian Slater. Alfred Gough ja Miles Millar tuottavat elokuvan. Elokuvan ohjaa Walter Hill. Suomessa elokuva julkaistiin suoraan DVD:lle 29. toukokuuta 2013.
Juoni

Elokuva kertoo palkkatappajasta Jimmy Bobosta (Sylvester Stallone), joka on partnerin kanssa keikalla tarkoitus murhata korruptoituneen poliisin. Keikka onnistuu ongelmitta, mutta tilanne saa yllättävän käänteen, kun toinen palkkatappaja Keegan (Jason Momoa) on lähetetty hoitamaan molemmat. Bobo onnistuu selviytymään, mutta hänen partneri menehtyy.
Etsivä Taylor Kwon (Sung Kang) saapuu kaupunkiin tutkimaan tapausta ja tapaa Bobon baarissa. Bobo kieltäytyy yhteistyöstä, mutta pelastettuaan valepoliiseilta, hän muuttaa mielensä ja yhdessä aikovat pysäyttää Keeganin sekä muut korruptoituneet henkilöt.
Murtoluku

Kakku, josta on leikattu pois yksi neljäsosa, jäljellä kolme neljäsosaa.
Murtoluku on kahden kokonaisluvun osamääräksi kirjoitettu luku. Murtoluvut kirjoitetaan muodossa  {\frac {m}{n}} tai m/n.  Murtoluvuissa jaettavaa (m) sanotaan osoittajaksi ja jakajaa (n) nimittäjäksi. Kaikki rationaaliluvut voidaan esittää murtolukuina, eli murtoluku on eräs rationaaliluvun esitystapa. Murtoluvun nimittäjä ei voi olla nolla.
Varsinainen murtoluku, epämurtoluku ja sekaluku

Murtolukua, jonka osoittaja on itseisarvoltaan pienempi kuin nimittäjä, sanotaan varsinaiseksi murtoluvuksi. Päinvastaisessa tapauksessa on kyseessä epämurtoluku. Jokainen positiivinen varsinainen murtoluku on arvoltaan pienempi kuin 1, epämurtoluku taas suurempi kuin 1. Jos osoittaja ja nimittäjä ovat yhtä suuret, murtoluku on arvoltaan tasan 1. Murtoluvun käänteisluku saadaan vaihtamalla sen osoittaja ja nimittäjä keskenään. Esimerkiksi luvut  {\frac {3}{4}} ja  {\frac {4}{3}} ovat toistensa käänteislukuja. Varsinaisen murtoluvun käänteisluku on siis epämurtoluku ja päinvastoin. Luvun ja sen käänteisluvun tulo on 1.
Lukua 1 suuremmat rationaaliluvut ilmaistaan usein myös ns. sekalukuina eli kokonaisluvun ja varsinaisen murtoluvun summana; tällöin kuitenkin yhteenlaskumerkki (+) jätetään merkitsemättä. Esimerkiksi luku  {\frac {4}{3}} on sekalukuna  1{\frac {1}{3}}.
Murtolukujen nimet

Yksikkömurtoluvuiksi kutsutaan murtolukuja, joiden osoittaja on 1. Suomen kielessä yksikkömurtolukujen nimet muodostetaan lisäämällä nimittäjää vastaavan järjestyslukusanan jälkeen sana -osa. Esimerkiksi  {\frac {1}{3}} on kolmasosa (tai yksi kolmasosa). Pieniä nimittäjiä vastaaville yksikkömurtoluvuille käytetään myös nimityksiä, joissa nimittäjää vastaavaan kardinaalilukusanaan lisätään johdin -nnes, esimerkiksi  {\frac {1}{3}} on kolmannes. Luku  {\frac {1}{2}} on kuitenkin nimeltään puoli.
Muut murtoluvut lausutaan sanomalla ensin osoittaja, sen jälkeen nimittäjää vastaava yksikkömurtoluku partitiivimuodossa. Esimerkiksi  {\frac {2}{3}} on kaksi kolmasosaa eli kaksi kolmannesta.
Monissa muissa kielissä, esimerkiksi englannissa, yksikkömurtolukujen niminä (kun nimittäjä on vähintään 3) käytetään vastaavia järjestyslukusanoja sellaisenaan.
Laventaminen ja supistaminen

Murtoluvun arvo ei muutu, jos sen osoittaja ja nimittäjä kerrotaan samalla luvulla. Tällaista murtoluvun muuntamista toiseen muotoon sanotaan laventamiseksi ja kerrointa laventajaksi. Murtoluvun arvo ei myöskään muutu, jos sen osoittaja ja nimittäjä jaetaan samalla luvulla. Tällaista muuntamista sanotaan supistamiseksi ja lukua, jolla ne jaetaan, supistajaksi.
Murtoluvun määritelmän mukaan osoittajan ja nimittäjän tulee olla kokonaislukuja. Siksi murtoluku voidaan supistaa vain luvulla, joka on osoittajan ja nimittäjän yhteinen tekijä.
Tavallisimmin tällainen murtoluku supistetaan niiden suurimmalla yhteisellä tekijällä. Esimerkiksi murtoluku  {\frac {8}{12}}  voidaan supistaa muotoon  {\frac {2}{3}}, koska lukujen 8 ja 12 suurin yhteinen tekijä on 4. Murtoluku saadaan siten sievimpään muotoonsa eli murtoluvun osoittaja ja nimittäjä ovat mahdollisimman pienet kokonaisluvut.
Kun murtolukuja vertaillaan tai niitä lasketaan yhteen, ne lavennetaan samannimisiksi, toisin sanoen siten, että murtoluvuilla on yhteinen nimittäjä, joka on alkuperäisten murtolukujen nimittäjien pienin yhteinen jaettava. Kerto- ja jakolaskussa laventaminen ei ole tarpeellista.
Suuruusjärjestys

Murtoluvuista, joilla on sama positiivinen nimittäjä, on se suurempi, jolla on suurempi osoittaja. Murtoluvuista, joissa sekä osoittaja että nimittäjä ovat positiivisia ja joilla on sama osoittaja, on se suurempi, jolla on pienempi nimittäjä. Niinpä esimerkiksi  {\frac {2}{7}} on pienempi kuin  {\frac {3}{7}}, mutta  {\frac {2}{7}} on suurempi kuin  {\frac {2}{9}}.
Murtoluvut ovat yhtäsuuret, jos niillä on sievimpään muotoonsa supistettuna samat esitykset. Esimerkiksi  {\frac {4}{6}} ja  {\frac {2}{3}} ovat yhtä suuret, koska  {\frac {4}{6}} voidaan supistaa kahdella ja saadaan  {\frac {2}{3}}. Samansuuruus selviää käytännössä myös supistamalla tai laventamalla murtoluvut samannimisiksi, jolloin osoittajat tulevat myös samoiksi.
Jos murtoluvuilla ei ole samaa osoittajaa eikä samaa nimittäjää, ne voidaan laventaa samannimisiksi, jolloin niistä se on suurempi, jolla on suurempi osoittaja. Jos murtoluvut lavennetaan siten, että niillä on sama osoittaja, on se murtoluku suurempi, jolla on pienempi nimittäjä.
Kahden murtoluvun väliin voidaan luoda yksinkertaisesti uusi murtoluku yksinkertaisesti. Esimerkiksi  {\frac {2}{7}} on pienempi kuin  {\frac {4}{9}}. Silloin  {\frac {2+4}{7+9}}={\frac {6}{16}} on uusi murtoluku, joka on samalla isompi kuin  {\frac {2}{7}} ja pienempi kuin  {\frac {4}{9}} eli  {\frac {2}{7}}<{\frac {6}{16}}<{\frac {4}{9}}.
Laskutoimitukset > Yhteen- ja vähennyslasku

Murtoluvut, joilla on sama nimittäjä, lasketaan yhteen laskemalla niiden osoittajat yhteen; nimittäjä pysyy ennallaan. Samoin murtoluvusta vähennetään toinen murtoluku vähentämällä ensimmäisen murtoluvun osoittajasta jälkimmäisen osoittaja; nimittäjä pysyy tällöinkin ennallaan. Niinpä esimerkiksi  {\frac {1}{5}}+{\frac {2}{5}}={\frac {3}{5}} ja  {\frac {2}{5}}-{\frac {1}{5}}={\frac {1}{5}}.
Jos murtoluvuilla on eri nimittäjä, ne on ensin lavennettava samannimisiksi, minkä jälkeen osoittajat lasketaan yhteen tai vähennetään. Summana tai erotuksena saatu murtoluku supistetaan, jos mahdollista.
Laskutoimitukset > Kertolasku

Murtoluvut kerrotaan keskenään kertomalla niiden osoittajat keskenään ja nimittäjät keskenään.
Esimerkki:  {\frac {1}{5}}\cdot {\frac {4}{6}}={\frac {1\cdot 4}{5\cdot 6}}={\frac {4}{30}}
Laskutoimitukset > Jakolasku

Murtolukujen jakolaskuun on käytössä pari käyttökelpoista tapaa:
1. Kerrotaan ensimmäinen murtoluku jälkimmäisen käänteisluvulla
2. Kerrotaan ristiin – ensimmäisen osoittajan (nimittäjän) ja jälkimmäisen nimittäjän (osoittajan) tulo muodostaa vastauksen osoittajan (nimittäjän)
Murtoluvut, desimaaliluvut ja sekaluvut

Rationaaliluvut voidaan esittää myös desimaalilukuina ja arvoltaan yli yhden olevat murtoluvut myös sekalukuina. Päättyvät desimaali­luvut ovatkin itse asiassa murtolukuja, joiden nimittäjä on jokin 10:n potenssi; esimerkiksi  0{,}25={\frac {25}{100}}.
Murtolukua vastaava desimaaliluku on päättyvä vain, jos sen nimittäjä supistamisen jälkeen ei ole jaollinen muulla alkuluvulla kuin 2 ja 5. Muussa tapauksessa sitä vastaa päättymätön jaksollinen desimaaliluku.
Miklós Martin

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Kultaa | Helsinki 1952 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Torino 1954 |  |  |
Miklós ”Nick” Martin (29. kesäkuuta 1931 Budapest – 26. maaliskuuta 2019 Kalifornia, Yhdysvallat) oli unkarilainen vesipalloilija.
Martin kuului Unkarin kultaa voittaneisiin joukkueisiin Helsingin kesäolympialaisissa 1952 ja Torinon EM-kilpailuissa 1954. Melbournen kesäolympialaisissa 1956 hän matkusti paikalle mutta ei kuulunut joukkueeseen jalkavamman vuoksi. Pian tämän jälkeen hän loikkasi Yhdysvaltoihin.
Myöhemmällä iällään Martin opetti ranskaa Pasadena City Collegessa. Hän kuoli 87-vuotiaana 26. maaliskuuta 2019.
Miklós Maros

Miklós Maros (s. 14. marraskuuta 1943 Pécs) on unkarilais-ruotsalainen säveltäjä ja kapellimestari.
Maros on säveltäjä Rudolf Marosin ja viulisti Klára Molnárin poika. Hän opiskeli Béla Bartók -musiikkiopistossa Rezső Sugárin johdolla. Vuosina 1963–1967 hän sai Ferenc Szabólta sävellysopetusta Franz Lisztin musiikkiakatemiassa. Vuosina 1968–1972 hän jatkoi sävellysopintojaan Tukholman kuninkaallisessa musiikkikorkeakoulussa Ingvar Lidholmin ja György Ligetin johdolla. Maros opetti Tukholman Elektronmusikstudionilla vuosina 1971–1978 ja toimi Tukholman kuninkaallisen musiikkikorkeakoulun luennoitsijana vuosina 1976–1980. Hänellä oli residenssi Berliinissä vuosina 1980–1981 ja Falunissa vuosina 1983–1984. Maros valittiin Ruotsin säveltäjäliiton jäseneksi vuonna 1971. Samana vuonna hänen teoksiaan alettiin esittää kansainvälisesti muun muassa ISCM World Music Daysissa ja Zagrebin musiikkibiennaalissa. Vuonna 1972 Maros perusti vaimonsa, laulaja Ilona Marosin kanssa Maros Ensemble -kamariorkesterin nykymusiikin esityksiä varten. Kokoonpano on pitänyt lukuisia kantaesityksiä eri maissa. Myös Marosin omia teoksia on esitetty monissa maissa eri maanosissa. Maros Ensemblen lisäksi Maros on johtanut muun muassa Tukholman kuninkaallista filharmonista orkesteria, Budapestin sinfoniaorkesteria ja Prahan radion sinfoniaorkesteria.
Maros toimi Ruotsin säveltäjäliiton varapuheenjohtajana vuosina 1981–1991. Vuonna 1998 hänet valittiin Ruotsin kuninkaallisen musiikkiakatemian jäseneksi. Marosille myönnettiin vuonna 1990 Valtiollinen taiteilijoiden tulotakuu. Marosin tuotannon joukossa on muun muassa radio-ooppera Stora grusharpan, sinfonioita, konserttoja ja musiikkia vaihteleville kamarikokoonpanoille. Osaan kamarimusiikkiteoksistaan Maros on yhdistänyt elektroniikan.
Miklós Marcali

| Miklós Marcali> Transilvanian voivodi |
| --- | --- |
 1402 - 1403  
Edeltäjä:  Simon Szécsény
Seuraaja:  Jakab Lackfi ja János Tamási
Henkilötiedot
Miklós Marcali (romaniaksi Nicolae Csáki; unk. Csáki Miklós) oli unkarilainen aatelinen, joka toimi Transilvanian voivodina vuonna 1402 - 1403 yhdessä Miklós Csákin kanssa, Unkarin kuninkaan Sigismundin nimittämänä.
Naudan tarttuva rinotrakeiitti

Naudan tarttuva rinotrakeiitti on naudan herpesvirus-1:n aiheuttama ylempien hengitysteiden tauti. Tauti tarttuu useimmiten hengitetyn ilman välityksellä. Virustartunnan tapahtuessa oireiden ilmenemiseen kuluu muutamia päiviä. Taudin yleisimpiä oireita ovat kirkas sierainvuoto ja silmän sidekalvontulehdus. Sierainvuoto muuttuu usein myöhemmin sameammaksi. Usein tautia sairastavalla eläimellä on myös kuumetta, ja sen ruokahalu on laskenut.
Naudan tarttuva rinotrakeiitti kuuluu lakisääteisesti vastustettaviin, valvottaviin eläintauteihin. Tautia epäiltäessä on asiasta näin ollen ilmoitettava virkaeläinlääkärille.
Bergenskjöld

Bergenskjöld on Ruotsin ritarihuoneeseen kirjoitettu aatelissuku numero 1943. Maisteri Andreas Laurentii Edzbergius opiskeli Leipzigin yliopistossa ja toimi kotiin palattuaan kuningas Kaarle X Kustaan hovisaarnaajana 1658. Myösänen poikansa, maisteri Zacharias Andreae Esberg Nericius (1666–1708) pääsi työskentelemään valtakunnan mahtihenkilöiden tuntumaan, sillä hän toimi kreivi Bengt Oxenstiernan saarnaajana ja leskikuningatar Hedvig Eleonooran hovisaarnaajana. Lopulta hänestä tuli Wexiön piispa. Hän oli myös avioliittonsa kautta liittynyt vaikutusvaltaiseen Benzelstierna-sukuun, sillä hänen vaimonsa isä oli Erik Benzelius vanhempi. Hänen kaksi poikaansa aateloitiin vuonna 1751 nimellä Bergenskjöld. Heistä Erik (1699–1769) oli Notaari Salan hopeakaivoksilla ja vuorikollegion asessori sekä vuodesta 1755 vuorineuvos. Toinen veli Carl Henrik (1700–1743) auskultoi Svean hovioikeudessa, minkä jälkeen hän toimi Salan pormestarina, valtionpankin asessorina, hovioikeuden  neuvoksena ja valtiopäiväedustajana. Hänen vaimonsa oli ruukinomistaja Michael Hisingerin tytär. Kuninkaallinen kamariherra Zacharias Bergenskjöld (1743–1798) seurasi kuningas Kustaa III:tta tämän ulkomaanmatkalla ja toimi myöhemmin Konstantinopolissa komissiosihteerinä.
Bullet with Butterfly Wings

| ”Bullet with Butterfly Wings” The Smashing Pumpkins |
| --- | --- | --- |

Singlen tiedot
 Albumilta: Mellon Collie and the Infinite Sadness
 Äänitetty : 1995
 Julkaistu: 24. lokakuuta 1995
 Formaatti: CDS, C-kasetti
 Tekijä(t): Billy Corgan
 Tuottaja(t): Flood, Alan Moulder, Billy Corgan
 Tyylilaji: alternative rock, grunge
 Kesto: 04.16
 Levy-yhtiö: Virgin
The Smashing Pumpkinsin muut singlet
| ”Rocket” 1994 | ”Bullet with Butterfly Wings” 1995 | ”1979” 1996 |
Bullet with Butterfly Wings on alternative rock -yhtye Smashing Pumpkinsin hittikappale ja singlejulkaisu albumilta Mellon Collie and the Infinite Sadness. Kappaleellaan yhtye voitti parhaan hard rock -esityksen Grammy-palkinnon vuonna 1997.
Bullet with Butterfly Wings on myös  Animal Planet -kanavan Valassodat-hittisarjan tunnuskappale.
Aiheesta muualla

Discogs
Nanoselluloosa

Nanoselluloosaa
Nanoselluloosaksi kutsutaan selluloosamateriaalia, jonka ulkoisista mitoista ainakin yksi on nanoskaalalla eli 1-100 nm. Nanoselluloosa on kuitenkin myös sateenvarjotermi selluloosapartikkeleille, jotka voivat olla myös mikrometrien kokoluokassa . Selluloosananomateriaalit voidaan jakaa kolmeen pääluokkaan: selluloosananofibrilleihin (cellulose nanofibrils, CNF), selluloosananokiteisiin (cellulose nanocrystals, CNC) sekä bakteeriselluloosaan (bacterial cellulose, BC). Nanoselluloosan eduiksi voidaan katsoa kevyys, myrkyttömyys, uusiutuvuus, biohajoavuus sekä mahdollisuus tehdä metallin vahvuisia rakenteita.
Atomivoimamikroskoopilla tehty kuva nanoselluloosasta adsorboituna silikapinnalle. Kuvan pinta-ala on 1 μm2.
Selluloosananofibrillit

Selluloosananofibrillien raaka-aineena voidaan käyttää esimerkiksi valkaistua sellua. Jos raaka-aineena on jokin muu, tulee materiaali puhdistaa. Eräässä valmistusprosessissa biomassaa jauhetaan, jonka jälkeen siitä voidaan poistaa vahayhdisteitä Soxhlet-uutolla. Uuton jälkeen materiaalia käsitellään 2-prosenttisella NaOH-liuoksella 80 °C lämpötilassa, jonka jälkeen se suodatetaan liukoisten polysakkaridien poistamiseksi. Lopuksi suodatettu näyte käsitellään natriumkloriitilla.
Toinen tapa valmistaa selluloosananofibrillejä on homogenointi. Siinä laimeaa kuitu-vesisuspensiota ajetaan pienen suuttimen läpi korkeassa paineessa, jolloin suuret paine-erot saavat aikaan fibrilloitumisen. Prosessin lämpötila on 70-90 °C, ja massa ajetaan suuttimen läpi 5-10 kertaa. Jauhatusta ja homogenointia voidaan käyttää myös yhdessä.
Selluloosakristallien lujuusominaisuudet ovat jopa paremmat kuin teräksen ja samaa luokkaa kuin Kevlarin. Eräitä selluloosananofibrillien käyttökohteita ovat esimerkiksi kuitupakkaukset, polymeerikomposiitit, läpinäkyvät kalvot ja elektroniset näytöt.
Selluloosananokiteet

Nanokiteistä selluloosaa valmistetaan happokäsittelyllä, tyypillisesti rikkihapolla. Rikkihapon etuna esimerkiksi suolahappoon on, että partikkeleiden pinnalle muodostuu negatiivisesti varattuja sulfaattiesteriryhmiä (-OSO3-), jotka hylkivät toisiaan, muodostaen kolloidaalisesti vakaan liuoksen.  Mikäli raaka-aine ei ole puhdasta selluloosaa, kuten puuvillaa tai valkaistua puusellua, on se ensin puhdistettava Soxhlet-uutolla, jota seuraavat alkalikäsittely ja valkaisu natriumkloraatilla. Happokäsittelyn jälkeen materiaali hajotetaan mekaanisesti esimerkiksi ultraäänellä tai sonikoimalla.
Bakteeriselluloosa

Bakteeriselluloosan tärkeimpänä erona selluloosananofibrilleihin ja -nanokiteisiin on sen valmistustapa: bakteerit valmistavat sitä glukoosista. Tutkituin bakteerilaji on Acetobacter xylinum, joka tuottaa selluloosaa solun ulkopuolelle. Syntymekanismista johtuen bakteeriselluloosa on hyvin puhdasta, eikä siinä ole epäpuhtauksina hemiselluloosaa ja ligniiniä.
Bakteeriselluloosan suurin ongelma on sen korkea hinta, johon ovat syynä bakteerin käyttämän substraatin hinta sekä huono saanto reaktoritilavuuteen nähden. Bakteeriselluloosaa voidaan käyttää esimerkiksi elintarviketeollisuudessa sakeutusaineena ja paperiteollisuudessa sideaineena.
Alan toimijoita ja esimerkkejä käyttökohteista

UPM on vuodesta 2007 tutkinut nanoselluloosaa. Vuonna 2020 ilmoitettiin, että yhtiö on kaupallistamassa FibDex-haavasidosta yhdessä Steripolar Oy:n kanssa. Haavasidos irtoaa haavan parannuttua, eikä sitä tarvitse vaihtaa. Tuotteella on CE-hyväksyntä.  Aikaisemmin UPM on kehittänyt myös GrowDex-tuotteen mm. soluviljelyyn.  Helsingin yliopistossa on tutkittu kaivosvesien puhdistusta UPM:n Biofibrils-nanoselluloosalla. Kaivoksen happamien prosessivesien metalli- ja sulfaattipitoisuudet alenivat parhaimmillaan lähes kolme neljäsosaa laboratoriokokeissa.
Stora Enso on tutkinut mikrofibrilloitua selluloosaa (MFC) vuodesta 2006. Koska näin valmistetun materiaalin leveys on useita satoja nanometrejä, se ei ole EU:n määritelmän mukaisesti nanoselluloosaa. Vuonna 2012 yhtiö aloitti MFC-tekniikan pilotoinnit ja vuodesta 2015 käynnistyi teknologian kaupallistaminen.  Ensimmäinen MFC:n kaupallinen käyttökohde olivat maitopurkit. MFC:tä käyttämällä voidaan valmistaa kartonkia, johon tarvitaan vähemmän kuitua tinkimättä ominaisuuksista. Näin MFC:llä voidaan vähentää pakkauksen painoa. Stora Enso pyrkii myös pakkauksien alumiini- ja muovikerrosten korvaamiseen MFC:llä.
Suomalainen Spinnova valmistaa puukuiduista lankaa. Prosessin ensimmäisessä vaiheessa raaka-aineena toimiva sellu jauhetaan mikrofibrilliselluloosaksi, minkä jälkeen sitä prosessoidaan siten, että se saadaan virtaamaan hyvin pienien suutinten läpi. Lopuksi kuidut kuivataan, minkä jälkeen ne voidaan kehrätä langaksi. Näin valmistettu tekstiili muistuttaa puuvillaa tai pellavaa.
Muita alan toimijoita ovat mm. VTT ja Daicel FineChem Ltd.
Blå Band

Blå Band on tuotemerkki, jota markkinoi elintarvikeyritys Continental Foods . Blå Band tunnetaan etenkin ateria-aineksistaan. Merkillä on myös keitto- ja kastikeaineksia, nestemäisiä valmiskeittoja ja kastikkeita, jälkiruokia sekä retkiaterioita.
Historia

Blå Band lanseerattiin Ruotsissa vuonna 1950 ja Suomessa 1969, kun Paasivaara-yhtymä toi markkinoille ensimmäisenä keittoainekset. Blå Band -brändille perustettiin oma yksikkö Suomen pääkonttoriin, jonka vastuulla oli tuotekehitys, markkinointi ja taloushallinto. Vuonna 1983 Blå Band siirtyi Paasivaara-yhtymästä Lipton Oy:n tuotemerkiksi. Samana vuonna Blå Band julkaisi pioneerina Suomessa retkiateriavalikoiman. Vuonna 1984 Lämmin Kuppi -tuotemerkki tuotiin markkinoille.
1990-luvun alussa Blå Band siirtyi Van Den Bergh Foodsin tuotemerkkeihin. Yhdysvaltalainen Campbell Soup Company osti toiminnot vuonna 2001. Lokakuussa 2013 Blå Band siirtyi Continental Foods elintarvikeyrityksen alaisuuteen, kun Campbell Soup myi Euroopan yksikkönsä CVC Capital Partners sijoitusyhtiölle .
Aiheesta muualla

http://www.blaband.fi/
Natálie Mlýnková

| Natálie Mlýnková> Henkilötiedot |
| --- | --- |
Syntynyt: 24. toukokuuta 2001 (ikä 23) Zlín
Kansalaisuus:   Tšekki
Jääkiekkoilija
Pelipaikka:  Hyökkääjä
Seura
Seura:  Vermont Catamounts
Sarja:  NCAA
| Mitalit> Maa:  Tšekki.Naisten jääkiekko.MM-kilpailut  | Mitalit> Maa:  Tšekki.Naisten jääkiekko.MM-kilpailut  | Mitalit> Maa:  Tšekki.Naisten jääkiekko.MM-kilpailut  | Maa:  Tšekki> Naisten jääkiekko. |
| --- | --- | --- | --- |
|  Pronssia | Tanska 2022 |  |  |
|  Pronssia | Kanada 2023 |  |  |
Natálie Mlýnková (s. 24. toukokuuta 2001 Zlín) on tšekkiläinen jääkiekkoilija, pelipaikaltaan hyökkääjä. Hän on pelannut vuodesta 2017 alkaen Pohjois-Amerikassa ja on edustanut ensin kolme kautta kanadalaista HTI Starsia ja sen jälkeen neljä kautta Yhdysvalloissa Vermontin yliopiston joukkuetta. Hän on saavuttanut Tšekin maajoukkueen pelaajana kaksi MM-pronssia.
Mlýnková oli alle 18-vuotiaiden MM-kilpailuissa 2019 maalintekijätilaston jaetulla kärkipaikalla. Hän on pelannut Tšekin naisten maajoukkueessa vuoden 2022 talviolympialaisissa ja viisissä MM-kilpailuissa vuosina 2019 ja 2021–2024. Hän saavutti MM-pronssia vuosina 2022 ja 2023.
Nagornajan metroasema

| Nagornaja (Нагорная) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.6724°N, 37.6104°E
Paikkakunta:  Moskova, Venäjä
Avattu:  8. marraskuuta 1983
Rakenne
Tyyppi:  tunneliasema
Nagornaja (ven. Нагорная) on yksi Moskovan metron asemista. Se avattiin 8. marraskuuta 1983.
Aiheesta muualla

Kuvia tai muita tiedostoja aiheesta Nagornajan metroasema Wikimedia Commonsissa
Boryeong

Boryeongin uimaranta.
Boryeong on kaupunki Etelä-Chungcheongin maakunnassa Etelä-Koreassa. Se sijaitsee Keltaisenmeren rannikolla, Janghang-linjaan kuuluvan rautatien varrella. Janghang yhdistää kaupungin Souliin Gyeongbu-linjan välityksellä.
Boryeongissa oli vuonna 2007 noin 110 000 asukasta. Se on tunnettu ympäri Koreaa uimarannoistaan ja vuosittaisista heinäkuun tienoilla järjestettävistä mutafestivaaleistaan. Kaupungin rantojen mutaa ylistetään laajalti kosmeettisista ominaisuuksistaan. Muiden Korean niemimaan lounaisrannikon alueiden tavoin seudulla on lukuisia pieniä saaria, joista monista on lauttayhteys kaupungin satamaan.
Boryeongin nykyiset (2008) rajat tulivat voimaan 1995, jolloin Boryeong-gunin ja Daecheonin kaupunki yhdistyivät. Kaupungit oli aiemmin erotettu toisistaan 1986 niiden muodostettua sitä ennen yhtenäisen Boryeong-gunin kaupungin.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivut (Arkistoitu – Internet Archive) (koreaksi)